cyanic-selkie/wikianc huggingface dataset:
Սուպերմոդել
Տերմինի ծագումնաբանությունը և առաջին սուպերմոդելը
1967 թվականին «սուպերմոդել» տերմինը լրատվամիջոցների կողմից օգտագործվել է կոնկրետ մոդելի նկատմամբ ։ Նա եղել է լեգենդար անգլիուհի Թվիգին, որին պրես-կոնֆերենցիաների ժամանակ հարցրել են․ «Ինչ է նշանակում Ձեր համար լինել սուպերմոդել», համաձայն New York Times-ի, ինչպես այդ, այնպես էլ մյուս հարցերից նա պատասխանել է պարզամիտ պատասխանով՝ «Չգիտեմ» ։ Ընդամենը մեկ տարի անց, 1968 թվականին ամերիկացի փայլուն՝ Glamour ամսագիրը հրապարակել է 19 «սուպերմոդելների» ցուցակը։ Այդ ցուցակում էին՝ Թվիգգի, Շերիլ Թիգս, Վիլհելմինա Կուպերը, Վերուշկան, Փեգի Մոֆիթը, Ջին Շրիմփթոնը, Մարիսա Բերենսոնը, Բենեդետա Բարցինին և այլ լայնատարած հայտնի մոդելներ ։ Այդ ժամանակներից տերմինն ավելի ու ավելի հաճախ հայտնվեց ԶԼՄ-ներում և մտավ մոդայի արտադրության բառապաշարի մեջ 1975 թվականին, երբ ամերիկյան Vogue ամսագիրը իր շապիկի վրա սուպերմոդել նշեց Էռնեստ Հեմինգուեյի թոռնուհուն՝ լայնորեն հայտնի ֆոտոմոդել և ֆիլմի դերասանուհի՝ Մարգո Հեմինգուեյին ։
1979 թվականին սկանդալայի կերպով հայտնի ամերիկացի մոդել և դերասանուհի Ջենիս Դիքինոնը Entertainment Tonight հանրաճանաչ հեռուստաշոուի հաղորդավարի հետ հարցազրուցում հայտարարել է, որ հնարել և առաջին անգամ օգտագործել է «սուպերմոդել» բառը կապված իր հետ, մտածված իրար հետ համատեղելով «սուպերմեն» և «մոդել» բառերը ։ Արդյունքում Դիկինսոնը պնդել է, որ հենց նա է դարձել առաջին համաշխարհային սուպերմոդելը ։ Այդ պնդումը, սակայն, վիճաբանվում է մոդայի պատմաբանների կողմից և առաջին սուպերմոդել լինելու այդ պատիվը տրվում է լայնորեն ճանաչվախ ամերիկացի մոդել և մոդայի լուսանկարիչ Իրվին Փենի կնոջը՝ Լիզա Ֆոնսագրիվսին  ։ 1940-ական և 1950-ական թվականներից Ֆոնսագրիվսի լուսանկարները գեղեցկացնում էին ոչ միայն ամենահայտնի մոդայիկ ամսագրերի էջերը և շապիկները, ինչպիսիք են՝ Vogue, Harper's Bazaar, Cosmopolitan, ELLE և Glamour ամսագրերը, այլ նաևր այնպիսի հեղինակավոր ամսագրեր ինչպիսիք են՝ Time, Life, Town  ամսագրերը ։ Դորիա Լին  , Ջին Շրիմփթոնը    և Ջիա Քարանջին , ԶԼՄ-ներում հաճախ նաև հիշատակվում են որպես առաջին սուպերմոդելներ։
1970—1980
1970-ական թվականներին առաջատար մոդելների մի խումբ առաջին անգամ դարձան Արևմուտքի փոփ մշակույթի մի մասը։ Նրանց անուններն ավելի ու ավելի շատ ծանոթ դարձան հանրության լայն շրջանակներին։ Ջուլի Քեմփբելը, ով ամերիկյան Sports Illustrated ամսագրի գլխավոր խմբագիրն է, թողարկեց Sports Illustrated Swimsuit Issue-ի առաջին համարը բարձրահասակ, իդեալական կառուցվածքով Կալիֆոռնիացի մոդելների։ Նա նրանց կոչում է անուն-ազգանուններով և դրանով նպաստում է նրանց համաշխարհային ճանաչմանը և սուպերմոդելների կարգավիճակի ձևավոևմանը ։
1975 թվականի Մարգո Հեմինգուեյն այդ ժամանակների համար կնքում է վարկանշային պայմանագիր՝ 1 միլիոն ԱՄՆ դոլարով կոսմետիկայի Fabergé ապրանքանիշի հետ և դառնում է նրանց ապրանքանիշի դեմքը։ Նույն տարում նա հայտնվում է Time ամսագրի շապիկին, «Նոր գեղեցկուհիները» վերնագրով, դրանով իսկ հաստատելով «մոդելը որպես հանրաճանաչություն» հասկացությունը հանրության գիտակցության մեջ ։ Շուտով միլիոն դոլարավոր պայմանագրեր կնքվեցին կոսմետիկայի աապրանքանիշերի համար նաև այլ մոդելների հետ, օրինակ՝ Լորեն Հաթոն, որն այդ ժամանակներում հայտնվել է Vogue ամսագրի շապիկին 25 անգամ ։ Այն մասին, թե ով դարձավ առաջին սևամորթ սուպերմոդելը, կարծիքները տարբեր են։ Ոմանք կարծում են, որ՝ Իմանը, Դևիդ Բոուիի ապագա կինը  , ոմանք էլ կարծում են, որ առաջնայնության իրավունքը պատկանում է ամերիկուհի Նաոմի Սիմսին ։
1980—1990
1980-ական թվականների սկզբին Ինես դե լյա Ֆրեսանժը՝ արիստոկրատ ծագումով ֆրանսիացի մոդել, որն արդյունքում ընտրվել է որպես Ֆրանսիայի խորհրդանիշ՝ Մարիաննան, դառնալով առաջին մոդելը, ով կնքել է էքսկլյուզիվ պայմանագիր Chanel մոդայի տան հետ ։ Նրան հետևեցին Ջիա Քարանջին ,։ Շերիլ Թիգսը, Քերոլ Ալթ, Քիմ Ալեքսիս , Պոլինա Պորիզկովան ,, Բրուք Շիլդսը , Էլ Մաքֆերսոնը և Բիլի Ջոելի ապագա կինը՝ Քրիստի Բրինքլին , ովքեր ստացան պայմանագրեր գովազդի համար և ակտիվ կերպով օգնում են համաշխարհային ճանաչում ունեցող բրենդներին, Պեպսի-կոլայից մինչև Ford բեռնատարների ։ Բացի այն, որ սուպերմոդելներին սկսեցին ասոցացնել հանրության աչքերում որպես գլամուրային և փառահեղ, նրանք աստիճանաբար կանգնեցին մի աստիճանի վրա, իսկ հետո նույնիսկ նեղության պատճառեցին հեռուստատեսային աստղերին և բեմերը որպես հարստության և ճոխ կյանքի խորհրդանիշ ։
1990—2000
1990-ական թվականները դարձան տրանսֆորմացիա սուպերմոդելների համար, դարձնելով հայտնիներից սուպեաստղեր։ Նրանցից լավագույնները սկսեցին կանոնավոր կերպով հայտնվել համաշխարհային ամսագրերում թ թերթերում, դեղին մամուլում, տալով հարցազրույցներ հանրաճանաչ թոք-շուների հաղորդավարներին։ Նրանք զվարճացել են ամենաէքսկլյուզիվ մասնավոր ակումբներում, թռչում էին սեփական ինքնաթիռներով ։ Նրանց հետապնդում էին պապարացիները։ Նրանք հանդիպել կամ ամուսնացել են միլիարդատերերի հետ, որոնք կինոյի և Ռոքնռոլի ձեռնարկատերերի հետ։ Սուպերմոդելները սկսեցին դերեր ստանալ կինոֆիլմերում և երաժշտական տեսահոլովակներում և աշխատել միլիոնավոր դոլարներ ։ Նրանք վերածվեցին ոճի կուռքերի և ամեն տարի ներառվում էին աշխարհի ամենաոճային հայտնիների վարկանշային ցուցակում։ Նրանց փառքը նրանց թույլ տվեց նրանց ինքնուրույն կառավարել իրենց կարիերաները, վաճառել իրենց անունները որպես բրենդ, նաև պահանջել և ստանալ ավելի և ավելի շատ հոնորարներ։ Ոչինչ ավելի չի հստակ և արտահայտիչ չի արտահայտում սուպերմոդելի կարգավիճակը, քան Լինդա Եվանգելստիայի արտահայտությունը, որը նա ասել է 1999 թվականին Vogue ամսագրում։ Նրա հայտարարությունը՝ «Ես ամեն օր անկողնուց վեր չեմ կենում 10 հազար դոլարից քիչ գումարի դեպքում», դարձավ ամենաշատ մեջբերվող արտահայտություններից մեկն ամբողջ մոդելային բիզնեսում ։
Սուպերմոդելների ֆենոմենի կառուցումն ավարտվել է 1990-ական թվականներին, և ոչ մեկ չէր կարող հասնել ավելի շատ փառքի, քան «հիասքանչ հնգյակը» սուպերմոդելներից մեկն այդ ժամանակ։ Սինդի Քրոուֆորդ, Քրիստի Թարլինգթոն, Նաոմի Քեմփբել, Լինդա Էվանգելիստ և Տատյանա Պատիտց մոդելները 1990 թվականին միաժամանակ հայտնվեցին անգլիական Vogue ամսագրի հունվարյան շապիկին և Փիթեր Լինդբերգի այդ պատմական լուսանկարը նոր դարաշրջան բացահայտեց մոդելային արտադրությունում և սուպերմոդելների ներդրումը համաշխարհային փոփ մշակույթում ։
Գերմանուհի Կլաուդիա Շիֆերը և նրան անմիջապես հետևող անգլիուհի Քեյթ Մոսը միացան միացան վերոնշյալ մոդելների ցանկին։ 1991 թվականին տարին 12 օր ժամկետով և 800 հազար դոլարով Թարլինգթոնը երկարամյա պայմանագիր կնքեց Maybelline կոսմետիկայի ապրանքանիշի հետ, իսկ չորս տարի անց՝ 1995 թվականին Շիֆերն աշխատեց 12 միլիոն դոլար՝ վարկանշային թիվ, նույնիսկ սուպերմոդելների համար ։ Այդ աղջիկները, ինչպես նաև այլ թոփ-մոդելներ դարձան այդ ժամանակաշրջանի պոդիումի դիվաները և գովազդի աստղերը, ինչը թույլ տվեց Կառլ Լագերֆելդին անառարկելիորեն հայտարարել, որ սուպերմոդելները նույնիսկ ավելին են քան Հոլիվուդի աստղերը, դառնալով գլամուրայնության երկարամյա արտահայտություն։ Մի շարք այլ թոփ մոդելների հետ միասին նրանք գերակայում էին համաշխարհային բեմերում, մոդայիկ փայլույ ամսագրերի շապիկներին և համաշխարհային գովազդում ։ Նրանց նույնիսկ գիտեին միայն անուններով՝ Սիդնի, Քրիստի, Նաոմի, Լինդա և Կլաուդիա, և նրանք հայտնի դարձան որպես «սկզբնական սուպերմոդելներ»   ։ «Նրանք սելեբրիթի էին։- մեկնաբանել է Աննա Վինտուրը, ամերիկյան Vogue ամսագրի խմբագիրը՝ New York Times-ի հետ հարցազրույցում ասել է, որ՝ «Նրանց հետապնդում էին պապարացիները։ Բոլորին հետաքրքիր էր, ինչպես են նրանք նախաճաշում և ում հետ ունեն սիրավեպ» ։
Մոդայի ազդեցիկ խմբագիրները, առաջատար դիզայներները և մոդայի լուսանկարիչները, այս կամ այն կերպ մասնակցում էին սուպերմոդելների ձևավորմանը որպես մասսայական մշակույթի սուպերաստղ։ Բայց ոչ մեկ չէր կարող դրան ավելի շատ համապատասխանել քան Ջաննի Վերսաչին և Ջանֆրանկո Ֆերրեն, որոնք առաջինհ առաջինը սկսեցին վճարել փոքր հոնորարներ մոդելների փոքր խմբի և կնքել նրանց հետ էքսկլյուզիվ պայմանագրեր։ «Իմ կարիերայի սկզբում, հիշում է Նաոմի Քեմփբելը Real Style Network հեռուստաշոուի ժամանակ՝ մոդելները բաժանվում էին երկու խմբի․ մեկը որ աշխատում ինր բեմերում, իսկ մյուսները լուսանկարահանվում էին ամսագրերի համար» ։ Համաձայն Դոնատելա Վերսաչեի՝ «այդ ֆենոմենը ստեղծել է Ջաննին, երբ բոլոր լավագույն մանեկեններին միաժամանակ մտցրեց բեմ» ։ Ջորջ Մայքլի «Freedom '90»  երաժշտական տեսահոլովակը՝ «Հրաշալի հնգյակ»-ի հետ դարձավ համաշխարհային հիթ։
«Հերթափոխի փոփխությունը» տեղի է ունեցել բավականին հանկարծակի, որպեսզի առաջացնի բոլոր հնարավոր խոսակցությունները՝ սուպերմոդելների դեմ «դավադրության» մասին։ Հանրաճանաչ մի կարծիք կար, որ սուպերմոդելների մայրամուտը, հիմնականում եղել է այն բանի շնորհիվ, որ Փարիզի և Նյու Յորքի ազդեցիկ դիզայներներին, նաև մոդայի ընթացիկ ամսագրերի գլխավոր խմբագիրներին, հոգնեցրել է մոդելի գոռուզությունը բիզնեսի նկատմամբ՝ «Ես չեմ արթնանում անկողնուց, 10 հազար դոլարից փոքր գումարի դիմաց» և նրանք միասին քայլեր ձեռնարկեցին, որպեսզի տասնյակ մոդել ներ այլևս չկարողանան թելադրել իրենց պայմանները ։
Համաձայն մեկ այլ վարկածի, որն ավելի տարածված է, որ սուպերմոդելների ֆենոմենի վերջի պատճառը հանդիսացել է ավելի շատ փոփոխությունները մոդայիկ տենդենցներում, ինչը իր հերթին ներգրավվում էր իր հետևից մոդելների մեկ այլ խմբի շարժումը, որոնք ուղղորդվում էին մոդայի նոր ուղղություններով։ Այն պահով, թե ինչու է քչացել գնորդների քանակը կուտյուրից հագուտի համար, շատ հայտնի դիզայներներ սկսեցին ստեղծել ավելի աչք ծակող հագուստ և վարձում էին մոդայի համար գլամուրայնությունից շատ հեռու մարդկանց, կարծելով, որ անարտահայտիչ մոդելներըդեպի իրենց կներգրավվեն գնորդների ուշադրությունը ոչ թե իրենց, այլ ներկայացվող հագուստի վրա ։ «Ես ցավում եմ նոր մոդելների համար։ ասել է Մայքլ Գրոսը New York Times-ին տրված հարցազրույցի ժամանակ՝ Նրանք չեն դառնա հանրահայտ, ինչպես սուպեր-պուպեր։ Նրանց դա թույլ չեն տա» ։
Սուպերմոդելների անկման ևս մեկ պատճառ է հանդիսանում նրանց աստղաբաշխական հոնորարները, որոնք էլ իրենց հերթին բերեցին մնացած մոդելների աշխատավարձի բարձրացմանը (2-5 հազար դոլարի մեկ ժամ ցուցադրության համար) ։ 1980-ականների սկզբին բեմի և շապիկների աստղերի դրույքները մեկ օրում՝ կտրուկ բարձրացան մինչև 10 հազար դոլարի, իսկ տարեկան նրանց միջին աշխատավարձը չէր անցնում 350 հազար դոլարից ։ 1990-ականների սկզբին նրանց գումարները հաճախ հասնում էին 20 հազար դոլարի մեկ օրվա համար, իսկ կիսամյակի կեսին սուպերմոդելներն աշխատել են 15-25 հազար դոլար մեկ ցուցադրության համար։ Շատ դիզայներներ չեն ուզեցել և չեն կարողացել վճարել իրենց հոնորարները ։ Սուպերմոդելների աննախադեպ ժամանակաշրջանը շարունակվել է կես տասնամյակից էլ քիչ, դառնալով փայլի, գլամուրի և փառքի ժամանակաշրջան։ Բացի «սկզբնական մոդելներից», որոնք մոդելային բիզնեսում բացեցին նոր դարաշրջան, ԶԼՄ-ները օվկեանոսի երկու կողմից էլ իրենց կազմում ներառում էին նաև բեմի և ալբոմների շապիկների մոդելների եվրոպացի աստղերի խումբ, որոնցին են՝ Հայդի Քլումը և Նադյա Աուերմանը, դանիացի Հելենա Քրիստենսենը , նիդեռլանդցի Կարեն Մյուլերը , ֆրանսուհիներ՝ լետիցիա Կաստան և Ֆրանսիայի ապագա առաջին լեդին՝ Կառլա Բրունին , անդրոհիննացի շոտլանդուհի Ստելա Տեննանտը և չեխուհի Դանիելա Պեշտովան և Էվա Հերցիգովա ։ Ամերիկացի և կանադացի սուպերմոդելների ցանկում են՝ Ստեֆանի Սեյմուրը , Թայրա Բենքսը , Կերոլին Մերֆի , Էմբեր Վալետան, Շալոմ Հարլոուն և Յասմին Գաուրին ։
2000—2010
2007 թվականին անգլիական Evening Standard թերթը հայտարարեց վերնագիր՝ «„Սուպերմոդելը մահացել“, — հաստատում է Կլաուդիա Շիֆերը»։ Համաձայն այդ հոդվածի, գերմանուհի գեղեցկուհին հայտարարել է, որ՝ «Սուպերմոդել դառնալու համար, պետք է միևնույն ժամանակ հայտնվել աշխարհի բոլոր ամսագրերի շապիկներին, որպեսզի մարդիկ ձեզ ճանաչեն․․․ Ծայրահեղ դեպքում այսօր այդքանը հնարավոր չէ, զուտ նրանով, որ գովազդային արտադրությունը գերակշռում է երաժշտության և հեռուստատեսության աստղերով․․․ Ես հիշում եմ ժամանակ, երբ ինձ անհրաժեշտ էր չորս թիկնապահ, Chanel-ի ետնաբեմից մեքենային հասնելու համար։ Այո և ոչ միայն ինձ։ Այսօր ամեն ինչ այլ կերպ է դասավորվում» ։
Շիֆերի կարծիքով, միայն Ժիզել Բյունդհենն է արժանի սուպերմոդելի կարգավիճակի, որովհետև «ողջ աշխարհը ճանաչում է նրա դեմքը, նրա անունը հայտնի է բոլորին, և ․․․ այսօր չկա այլ մոդել, որին մարդիկ կճանաչեն փողոցում» ։ Նրան հաջորդում է Նաոմի Քեփբելը՝ «Մոդելները պետք է արժանանան իրենց զգեստներին, - հայտարարել է Քեյթ Մոսը, պարզ է, որ սուպերմոդել է, բայց չեմ կարծում, որ Ժիզել Բյունդհենից հետո կհայտնվի ևս մեկը» ։
Ժիզելը մոդայի աշխարհում հայտնվել է 1990-ականների վերջին և իր գալուստով հայտնի է դարձրել մնացած բրազիլուհի մոդելներին, որոնք գրավեցին համաշխարհային բեմեր և ամսագրի շապիկներ։ «Հերոինային շուքի» ժամանակաշրջանն ավարտվեց ։ Մոդայի հեղինակավար ամսագրերը Ժիզելի լուսանկարով շապիկներով վաճառվել են վարկանշային վաճառքներով, շուտով ամերիկյան Vogue ամսագիրը հայտարարել է «սեքսուալ մոդելի վերադարձի մասին»։ Ժիզելի հետևից ձառքի հասան նաև այլ վրազիլուհիներ, հիմնականում Ադրիանա Լիման иև Ալեսանդրա Ամբրոսիոն, ովքեր միլիոնավոր դոլարներով պայմանագրեր կնքեցին ներքնազգեստի ամերիկյան՝ Victoria's Secret ապրանքանիշի հետ։ Ի տարբերություն նախորդ տասնամյակի սուպերմոդելների, նրանց չհաջողվեց, մասամբ ուժեղ արտահայտված ակցենտի պատճառով հայտնվել հեռուստատեսությունում և Հոլիվուդում ։ Այդ ժամանակաշրջանի ավելի հաջողակ մոդելներից էինք ամերիկուհի՝ Անժելա Լինդվալը  , անգլուհի Կարեն Էլսոնը , կանադուհի Դարյա Վերբովան , ռուս Նատալյա Վոդյանովան , էստոնուհի Կարմեն Կասը, իտալուհի Մարիակառլա Բոսկոնոն ,, լեհ Մալգոժատա Բելան  , եթովպացի Լիա Քեբեդեն նաև Victoria’s Secret-ի «Հրեշտակները»՝ Կարոլինա Կուրկովան, Միրանդա երը, Սելիտա Իբենքսը, Իզաբելիա Ֆոնտանան, Մարիսա Միլերըմ Քենդիս Սվեյնփոլը և այլք ։
Մի քանի սեզոն անց, «բրազիլական ներխուժմանը» փոխարինելու եկավ Արևմտյան Եվրոպայից՝ սպիտակ, կարճահասակ և վտիտ պատանիների մի խումբ։ Նրանց մեծամասնությանը չհաջողվեց նույնիսկ մոտենալ սկզբնական սուպերմոդելների հաջողություններին, նրանք շատ երիտասարդ էին, որպեսզի նկարահանվեին ֆիլմերում կամ հայտնիների հետ հանդիպելու համար։ Շատերին այդպես էլ չհաջողվեց հետաքրքրել Victoria's Secret-ին, երևի ավելի շատ նրանց շատ նիհարության պատճառով ։ Լեզուների իմացության բացակայությունը և ուժեղ արտահայտված ակցենտն անխուսափելիորեն լուրջ խոչընդոտ դարձան մեդիայով տարածվող տեղեկության համար ։ Նոր ալիքի ավելի հաջողակ ներկայացուցիչներից էին՝ լատվիացի մոդել Ինգուանա Բութանեն, չեխ Հանա Սուկուպովան, նաև ռուս՝ Աննա Վյալիցանան Սաշա Պիվարովան , Եվգենյա Վոլոդինան և Նատաշա Փոլին ։
2007 թվականի մայիսին ամերիկյան Vogue ամսագիրը շապիկի վրա տեղադրեց թոփ մոդելների «նոր բերք»։ Լիառատ «բերքի» ժամանակ «Հաջորդ համաշխարհային թոփ մոդելները․․․ մոդայի նոր 10 սուպերաստղերը» («The World’s Next Top Models… Fashion’s 10 New Superstars») վերնագրով, որոնց թվում էին՝ Դաուտցեն Քրուսը, Ագնես Դինը, Հիլարի Ռոդան, Կոկո Ռոշան, Ռաքել Ցիմերմանը, Լիլի Դոնալդսոնը, Շանել Իմանը, Սաշա Պիվարովան, Քերոլայն Տրենտինին և Ջեսիկա Սթեմը ։
2010-ականներ
Ըստ 2015 թվականի սկզբի տվյալների, համաձայն մոդայի աշխարհում հեղինակավոր models.com կայքի, նոր սուպերմոդելների շարքում էին՝ Ադրիանա Լիման, Կարա Դելևինը, Դարյա Վերբովան, Դաութզեն Կրուսը, Ջոան Սմոլսը, Քերեն Էլսոն, Կարլի Քլոսը, Քեյթ Ափթոն, Լետիցիա Կաստան, Լարա Սթոունը, Լյու Վենը, Լիա Քեբեդեն, Միրանդա Քերը և Նատալյա Վոդյանովան ։
Քննադատություն
«Սուպերմոդելային արտադրության» քննադատությունը ժամանակ առ ժամանակ հայտնվում է նաև մոդայի լրատվամիջոցներում, և այլ ԶԼՄ-ներում։ Որոշ քննադատներ հաստատում են, որ գեղեցկության չափանիշներին համապատասխանելու համար, թելադրված մոդայի ամսագրերի կողմից, մի խումբ խուճապահար ազջիկներ և մոդայիկ կանայք արհեստականորեն հյուծում են իրենց օրգանիզմը և արդյունքում հիվանդանում են անորեքսիայով կամ բուլեմիայով ։ Ուրիշները մեղադրում են մոդելային կարիերային ռասիզմի մեջ, հաստատելով, որ մոդելների մեծամասնությունը հիմնականում արտահայտում են գեղեցկության հյուսիսամերիկյան ստանդարտներ։ «Այսօր Մոդելների յովանավորությունը, նման է անանունն անդրոիդների, - գրում է մոդայի տեսաբան Հի Թրիբեյը New York Times ամսագրում, իր խոսքը հղելով հայտնի մոդելայի գործակալի կարծիքին, - Նրանց տեսքը չի ստեղծում հագուստի մրցակցություն։ Այժմյան կլիմայում սևամորթ մոդելներին առաջադրելն ավելի դժվար է, քան նույն մակարդակի մոդելներին, բայց սպիտակամորթ» ։ Կառլ Լագերֆելդը մերժում և իր հերթին մեղադրում է լրատվամիջոցներին «քաղկորեկտ ֆաշիզմում» ։
Ժամանակակից մշակույթում «սուպերմոդել» տերմինը վերջին ժամանակներում ավելի լայնորեն է օգտագործվում և ոչ հաճախ նոր մոդելների կատմամբ, որոնք անհասանելիորեն հեռու են սուպերմոդելի կարգավիճակից։ «„Սուպերմոդել“ տերմինը՝ լրատվամիջոցներն են ստեղծել, հաստատում է լԻնդա Էվանգելիստան։ Մենք ինքներս մեզ երբեք չենք սուպերմոդել չենք կոչում» ։
Արտաքին հղումներ
Կատեգորիա:Տերմիններ
Գառնիկ Մանասյան
Գառնիկ Խաչատուրի Մանասյան, խորհրդահայ շինարար, Սոցիալիստական աշխատանքի հերոս (1971 թվական)) , ԽՍՀՄ Պետական մրցանակի դափնեկիր (1979 թվական), Հայկական ԽՍՀ պետական մրցանակի (1978 թվական)։ ԽՍՀՄ Գերագույն խորհրդի 10-րդ գումարման պատգամավոր։
Կենսագրություն
Գառնիկ Խաչատուրի Մանասյանը ծնվել է 1930 թվականին Հայկական ԽՍՀ Ղափանի շրջանի Վերին Հանդ գյուղում (գյուղի տարածքում 1958 թվականին հիմնադրվել է Քաջարան քաղաքը, այժմ այն գտնվում է Հայաստանի Սյունիքի մարզում)։ Գառնիկն ընտանիքի հինգ երեխաներից ավագն էր։ 1942 թվականին Հայրենական մեծ պատերազմի ժամանակ Կերչի համար մղված մարտերում զոհվել է նրա հայրը։ Դրանից կարճ ժամանակ անց մահացել է Գառնիկի մայրը, և ընտանիքի հոգսն ընկել է նրա ուսերին։ 1944 թվականից Մանասյանը աշխատել է կոլտնտեսությունում։ 15 տարեկանում հայրենի Վերին Հանդ գյուղում իր, իր եղբայրների և քույրերի համար Մանասյանը կառուցել է մի տուն, որը գյուղի միակ տունն էր, որը փրկվել է 1968 թվականի երկրաշարժից հետո։
Գառնիկ Մանասյանը ստացել է թերի միջնակարգ կրթություն։ 1949 թվականին՝ արհեստագործական ուսումնարանում ուսումն ավարտելուց հետո, Մանասյանն աշխատանքի է անցել որպես ԽՍՀՄ արդյունաբերական շինարարության նախարարության «Քաջարանստրոյ» տրեստի շինարարական վարչության ծեփող։ Շուտով Մանասյանը դարձել է հարդարման համալիր բրիգադի բրիգադիր, որը բաղկացած է եղել ավելի քան երեսուն շինարար-բանվորներից։ Բրիգադն անմիջական մասնակցություն է ունեցել Քաջարան քաղաքի հիմնադրման տրեստի քաղաքաշինական նախագծերին։ Երկարամյա շինարարական գործունեության ընթացքում Մանասյանի ղեկավարած բրիգադը հասել է աշխատանքի բարձր արտադրողականության, նա առանձնացել է օղակների տարբեր աշխատանքների արդյունավետ փոփոխականությամբ, տեխնիկայի նվազագույն կիրառմամբ։
1968 թվականին Քաջարան քաղաքի հիմնադրման 10 տարիներից հետո քաղաքում և նրա շրջակայքում տեղի ունեցած երկրաշարժի հետևանքով (Զանգեզուրի երկրաշարժ) խիստ տուժել են բնակելի շինություններ։ Խոշոր վնաս է ստացել նաև Զանգեզուրի պղնձամոլիբդենային կոմբինատը։ Մանասյանի բրիգադն ակտիվորեն մասնակցել է քաղաքի վերականգնմանը, առանց ուշացումների վերացվել են ստացված վնասները և վերականգնվել են պղնձամոլիբդենային կոմբինատի աշխատանքները։ 1970 թվականից սկսած՝ բրիգադը, առաջինy Հայկական ԽՍՀ-ում, բրիգադի ջոկատի մեթոդը կիրառել է շինարարական գործունեության մեջ և մեծ հաջողությունների է հասել։
ԽՍՀՄ Գերագույն որհրդի Նախագահության 1971 թվականի ապրիլի 5-ի հրամանագրով հնգամյա պլանի առաջադրանքների կատարման մեջ ձեռք բերված ակնառու արտադրական հաջողությունների համար Գառնիկ Խաչատուրի Մանասյանին շնորհվել է Սոցիալիստական աշխատանքի հերոսի կոչում՝ Լենինի շքանշանի և «Մանգաղ և մուրճ» ոսկե մեդալի շնորհմամբ ։
Հետագայում, 9-րդ հնգամյակի տարիներին (1971-1975) Մանասյանի բրիգադը մասնակցել է Ղափանի շրջանի վարչական կենտրոնի Ղափան քաղաքում նոր բնակելի թաղամասի շինարարական աշխատանքներին։ Բնակելի տները կառուցվել են ռեկորդային ժամկետում՝ երեքից չորս ու կես ամսում, և հանձնվել են գերազանց գնահատականներով։ Բրիգադի մասնակցությամբ կառուցվել են նաև արդյունաբերական շինություններ։ Ընդհանուր առմամբ, իններորդ հնգամյակի պլանը Մանասյանի բրիգադը կատարել է երկուսուկես տարում։
1975 թվականից Գառնիկ Մանասյանը աշխատել է Երևանում՝ որպես Հայկական ԽՍՀ արդյունաբերական շինարարության նախարարության «Երպրոմստրոյ» շինարարական տրեստի թիվ 31 շինվարչության բրիգադիր։ Ավելի քան քառասուն հոգուց բաղկացած բրիգադը հասել է աշխատանքի բարձր արդյունքների։ Նա առաջ էր անցել Խորհրդային Միության տասը լավագույն տնտեսվարող բրիգադների սոցիալիստական մրցման մեջ։ Տասներորդ հնգամյակի ծրագիրը (1976-1980) բրիգադը կատարել է մեկ տարի և տաս ամիս ժամկետում։ 1979 թվականին աշխատանքի բարձր արտադրողականության հասնելու համար հիմնվելով շինարարության ծավալների ավելի քիչ թվով աշխատողների վրա, Գառնիկ Մանասյանը կոլեկտիվի կազմում արժանացել է ԽՍՀՄ պետական մրցանակի՝ աշխատությունում ակնառու նվաճումների համար ։ Նույն թվականին Մանասյանը միացել է ԽՄԿԿ-ին։
Գառնիկ Մանասյանը ակտիվ զբաղվել է նաև հասարակական գործունեությամբ։ 19-րդ գումարման ԽՍՀՄ Գերագույն խորհրդի պատգամավոր է ընտրվել Երևանի Խորհրդային թիվ 734 ընտրատարածքից ։ Եղել է ԽՍՀՄ Խորհրդային Միության Բարձրագույն խորհրդի շինարարարական հանձնաժողովի շինարարական նյութերի արդյունաբերության անդամ։ Ընտրվել է նաւ Հայաստանի ԽՍՀ Բարձրագույն խորհրդի պատգամավոր։ Որպես պատգամավոր Մանասյանը տարբեր հարցերում օգնություն է ցուցաբերել Երևանի բնակիչներին։ Նա մասնակցել է նաև Արցախյան շարժմանը։ 1989 թվականին երիտասարդների խմբի հետ միասին Երևանի Թատերական հրապարակում Մանասյանը 13 օր տևողությամբ հացադուլ է հայտարարել՝ հասնելով հանրապետության ղեկավարի հետ զրույցին։
Գառնիկ Խաչատուրի Մանասյանը մահացել է 2008 թվականի դեկտեմբերի 20-ին Երևանում ։
Լիսաբոնի պաշարում
Լիսաբոնի պաշարում, Խաչակրաց երկրորդ արշավանքի և Ռեկոնկիստայի գլխավոր իրադարձություններից մեկը, որի արդյունքում խաչակիրների և պորտուգալացիների միասնական ուժերը Աֆոնսու I-ի հրամանատարությամբ պաշարեցին և գրավեցին Լիսաբոն քաղաքը, որն այդ ժամանակ գտնվում էր Ալ-Մոհադների պետության կազմում ։ Լիսաբոնի գրավումը խաչակիրների եզակի հաղթանակներից մեկն էր Խաչակրաց երկրորդ արշավանքի ընթացքում։
Նախապատմություն
630 թ. ստեղծվեց Արաբական խալիֆայությունը, որը 630-750 թթ. ընթացքում կարողացավ գրավել ամբողջ Արաբական թերակղզին, Հյուսիսային Աֆրիկայի զգալի մասը, Պիրենեյան թերակղզու հարավային և կենտրոնական հատվածները, Պարսկաստանը, Հայաստանը, Վրաստանը և մի շարք այլ տարածքներ, սակայն այս նվաճումները հանգեցրին խալիֆայության տարածքում ապստամբությունների։ Իսկ 722 թ. սկսվեց Ռեկոնկիստան` արաբներին Պիրենեյան թերակղզուց վռնդելու շարժումը։
1095 թվականին Ուրբանոս II պապը հրավիրում է Կլերմոնի ժողովը և հայտարարում է Խաչակրաց արշավանք ընդդեմ մուսուլմանների, նպատակն էր ազատագրել մուսուլմանների տիրապետության տակ գտնվող Երուսաղեմ քաղաքը, որտեղ մեծացել, սպանվել և թաղվել էր Հիսուս Քրիստոսը։ Խաչակրաց առաջին արշավանքի ընթացքում խաչակիրներին հաջողվեց գրավել Երուսաղեմը։ Արշավանքի ընթացքում ձևավորվեցին Երուսաղեմի թագավորությունը, Անտիոքի դքսությունը, Եդեսիայի կոմսությունը և Տրիպոլիի կոմսությունը։ Սակայն խաչակիրների իրավիճակը կայուն չէր քանի, որ նրանք շրջապատված էին մուսուլմանական երկրներով։
1144 թ. Իմադ ադ-Դին Զանգին գրավում է Եդեսիան։ Քաղաքի նվաճումը հանգեցնում է նոր խաչակրաց արշավանքի։ Արշավանքին մասնակցելու պատրաստակամություն են հայտնում Լյուդովիկոս VII Երիտասարդը և Կոնրադ III-ը։ Արշավանքը ի սկզբանե անհաջողության էր մատնված, քանի որ վերջիններս կարծում էին, որ պետք է գրավել Հալեպը որպեսզի թուլացնեն Նուր ադ-Դինի դիրքերը, իսկ Մերձավոր Արևելյան խաչակիրները կարծում էին, որ նախ պետք է գրավել Դամասկոսը։
1148 թվականի հունիսի 24-ին միացյալ ուժերը պաշարում են Դամասկոսը, սակայն անհաջողություն կրելով վերադառնում են Երուսաղեմ։ Որոշ ժամանակ անց Լյուդովիկոսը և Կոնրադը վերադառնում են Եվրոպա։ 1147 թ. մայիսի 19-ին Անգլիայի, Շոտլանդիայի, Ֆլանդրիայի, Բրետոնի, Ռեյնի, Քյոլնի և Նորմանդիայի խաչակիրները ուղևորվում են արևելյան խաչակիրներին օգնության։
Մայիսի վերջին խաչակրաց նավատորմը հարկադրաբար կանգ են առնում Պորտու նավահանգստում։ Պորտուի եպիսկոպոսը կարողանում է համոզել խաչակիրներին, որ մուսուլմանների դեմ պայքարը Պիրենեյան թերակղզում պակաս կարևոր չէ քան պայքարը Սուրբ Երկրում։ Պորտուգալիան այդ ժամանակ ղեկավարում էր Աֆոնսու I-ը` ով օգտվելով Կաստիլիայի թագավորությունում տիրող իրավիճակից Պորտուգալիայի թագավորությունը անկախ է հռչակում, իսկ իրեն արքա։ Եպիսկոպոսի ջանքերի շնորհիվ խաչակիրները համաձայնում են օգնել պորտուգալացիներին։
Միջնադարյան Լիսաբոնը
Լիսաբոնի պատմությունը սկսվում է Ք.ա II հազարամյակի վերջերից, երբ փյունիկիացի առևտրականները թերակղզու տարածքում ստեղծեցին առևտրական քաղաքներ։ Միջին դարերում Լիսաբոնը խոշոր նավահանգիստ էր, որը ստանում էր զգալի եկամուտ ծովային առևտրից։ Լիսաբոնը խտաբնակ բազմազգ քաղաք էր։ Այսպես է նկարագրում Լիսաբոնը իր «Լիսաբոնի գրավվման մասին» («De expugnatione Lyxbonensi», «Da captura de Lisboa») ժամանակագիր Ռաուլը՝
Լիսաբոնի ամրոցը
Շատ հաճախ Լիսաբոնի շրջակայքում տեղի էին ունենում ռազմական բախումներ, և այդ պատճառով քաղաքի պաշտպանությունը շարունակ ուժեղացվում էր։ Ժամանակագիր Ռաուլը քաղաքը ներկայացնում է, որպես լավ պաշտպանված ամրոց՝ բարձր, ամուր պարիսպներով։
Խաչակրաց բանակը
Մինչև հիմա չկան հստակ տեղեկություններ խաչակրաց զորքերի և նավերի քանակության մասին։ Ռաուլը հաշվել է 164 նավ, իսկ գերմանացի հոգևորական մեկը «Նամակ Լիսաբոնից» աշխատությունում ներկայացնում է 200 նավ։ Ենթադրաբար խաչակրաց բանակը կազմված էր 25,000 զինվորից, որից 6,000-ը անգլիացիներ էին, 5,000-ը գերմանացիներ, իսկ 2,000-ը ֆլամանդացի։ Պաշարումից քիչ ժամանակ առաջ նրանց շարքերը համալրվել բազմահազար կամավորներով։
Պաշարումը
Պաշարումը սկսվեց 1147 թվականի հուլիսի 1-ին՝ խաչակիրները գրավեցին Լիսաբոնի հարակից տարածքները, և պաշարեցին քաղաքը։ Խաչակիրների պաշարողական մեքենաները անդադար գնդակոծում էին քաղաքի պարիսպները։ Քաղաքում սով էր սկսվել։ Եվ մավռերի կառավարիչները համաձայնվեցին հանձնել քաղաքը հոկտեմբերի 21-ին ։ Քաղաքը հանձնելու նախապայմաններից մեկը քաղաքի կայազորի կյանքը և ունեցվածքը պահելն էր, սակայն, երբ խաչակիրները քաղաք մտան մահապատժի ենթարկեցին բոլոր մուսուլմաններին։
Հետևանքներ
Խաչակիրների մի մասը շարունակեցն իր ուղին դեպի Սուրբ Երկիր։ Իսկ մյուս մասը հաստատվեց Լիսաբոնում։ Այս հաղթանակը նպաստեց անգլո-պորտուգալական հարաբերությունների լավացմանը։ Լիսաբոնը դարձավ Պորտուգալիայի թագավորության մայրաքաղաքը։ Այս հաղթանակը լուրջ դեր խաղաց Պորտուգալիայի պատմության մեջ, իսկ Ռեկոնկիստան ավարտվեց 1492 թվականին։
Էդիկ Կարախանյան
Էդիկ Օնիկի Կարախանյան, ՀՀ պետական և քաղաքական գործիչ։
Աշխատանքային գործունեությունը
Ամուսնացած է, ունի երկու զավակ։
Ծանոթագրություններ
Կատեգորիա:ՀՀ պետական գործիչներ Կատեգորիա:ԲՀԿ անդամներ Կատեգորիա:ՀՊՃՀ շրջանավարտներ Կատեգորիա:Հայ քաղաքական գործիչներ
Անդերսոն շրջան (Հարավային Կարոլինա)
Անդերսոն շրջան (Anderson County), ԱՄՆ Հարավային Կարոլինա նահանգի 46 վարչական միավորներից մեկը։ Ընդհանուր տարածությունը 1.961 կմ² է, բնակչությունը՝ 201.064 մարդ (2000 թ. տվյալներով)։ Շրջկենտրոնն է Անդերսոն բնակավայրը։ Կազմավորվել է 1826 թ.։
Կատեգորիա:Հարավային Կարոլինայի շրջաններ
Հարմոյի գոմեր
Հարմոյի գոմեր, գյուղակ Արևմտյան Հայաստանում, Բիթլիսի վիլայեթի Շատախի գավառակում ։ Գտնվում էր Գելիգուզանի շրջակայքում։ Համարվում էր Գելիգուզանի թաղերից մեկը ։
Ծանոթագրություններ
Կատեգորիա:Արևմտյան Հայաստանի գյուղեր
Սևատեսուկ
Սևատեսուկ, սևագլխիկ, վարդազգիների (վարդածաղկավորներ) ընտանիքի բազմամյա խոտաբույսերի ցեղ։ Հայտնի է մոտ 30 տեսակ։
Հայաստանում
ՀՀ-ում՝ 2 տեսակ՝
Առաջինը ՀՀ-ում տարածված է ամենուրեք, իսկ երկրորդը՝ Սյունիքի մարզում։ Աճում է չոր, քարքարոտ լանջերին, թփուտներում, անտառի բացատներում։
Կենսաբանական նկարագիր
Ցողունը մերկ կամ գրեթե մերկ է, բարձրությունը՝ 40-80 սմ։ Տերևները փետրաձև են, սղոցաեզր։ Ծաղկաբույլը գլխիկ է, ծաղիկները՝ միասեռ են և երկսեռ՝ նույն ծաղկաբույլում, ներքևում տեղադրված են առէջավոր, վերևում՝ վարսանդավոր, իսկ միջին մասում՝ երկսեռ ծաղիկները։
Ծաղկում է մայիս-հունիսին։
Նշանակություն և կիրառում
Կիրառվում է նաև օծանելիքի արտադրության մեջ։ Մեղրատու է։
Պատկերասրահ
Կատեգորիա:Վարդազգիներ
Լոկուտա (գյուղ, Մյառյամաա շրջան)
Լոկուտա (Lokuta), գյուղ Էստոնիայի Ռապլամաա նահանգի Մյառյամաա շրջանում։
2011 թվականի տվյալներով գյուղում բնակվում էր 13 մարդ։
Արտաքին հղումներ
Կատեգորիա:Էստոնիայի Ռապլամաա նահանգի Մյառյամաա շրջանի բնակավայրեր Կատեգորիա:Էստոնիայի գյուղեր
Մերսեդես (Ուրուգվայ)
Մերսեդես (Mercedes), բնակավայր Ուրուգվայում, Սորյանո (դեպարտամենտ) Սորյանո դեպարտամենտում, նավահանգիստ Ուրուգվայ գետի վրա։
Բնակչություն
Բնակչությունն ըստ 2011 թվականի տվյալների կազմում է 41 974 մարդ ։
Աղբյուր՝ Instituto Nacional de Estadística de Uruguay ։
Ծանոթագրություններ
Կատեգորիա:Ուրուգվայի քաղաքներ Կատեգորիա:Ուրուգվայի բնակավայրեր Կատեգորիա:1788 թվականին հիմնադրված բնակավայրեր
Աստերոիդների ցանկ (209601-209700)
Աստերոիդների ցանկ (209501-209600) * Աստերոիդների ցանկ * Աստերոիդների ցանկ (209701-209800)
Բազմաձևություն (կենսաբանություն)
Բազմաձևություն, կենսաբանության մեջ, կենդանական կամ բուսական որևէ տեսակի անհատների միմյանցից խիստ տարբերվող ձևերի առկայություն։ Տարբերում են՝ սեռական, սեզոնային, սերունդների հաջորդականության հետ կապված P․։ Սեռական Բ․ արտահայտվում է՝ 1․ իգական և արական անհատների տարբերությամբ, երբ միևնույն սեռում առկա են մի քանի ձևեր Բազմահարկ շենքեր․ 1․ Նյու Ցորքի Ռոկֆելլեր–կենտրոնի գլխավոր շենքը (երկնաքեր), ճարա․ է․ Ռայնգարդ, Ու․ Հարրիսոն (1931–47), 2․ «Պիրելլի ընկերության» շենքը (1956–60) Միլանում (բարձրաբերձ), ճարա․ Ջ․ Պոնտի, Պ․-Լ․ Ներվի (օրինակ՝ որոշ միջատների թևավոր և անթև արուները), 2․ գաղութներով ապրող կենդանիների տվյալ տեսակի մեջ տարբեր «կաստաների» գոյությունը (մեղուների մեջ՝ բոռեր, աշխատող մեղուներ, ձևափոխված էգեր և մայր մեղուներ)։ Բույսերի սեռական Բ-յան օրինակներից է կանեփի արական անհատների խիստ տարբերությունը իգականից։ Սեզոնային Բ․ ի հայտ է գալիս տարվա տարբեր եղանակներին միևնույն տեսակի անհատների տարբեր զարգացումով (թիթեռների ամառային և գարնանային ձևերը)։ Սերունդների հաջորդականության հետ կապված Բ․ է, երբ զարգացման ցիկլում նույն անհատի սեռական սերունդը արտաքին տեսքով տարբերվում է անսեռից (օրինակ՝ աղեխորշավորների սեռական սերունդը մեդուզաներն են, անսեռը՝ պոլիպները)։
Բազմաձևության մասնակի դեպքն Է երկձևությունը։
Կատեգորիա:Կենդանիների վերարտադրություն Կատեգորիա:Բույսի բազմացում
Սինյակի (գյուղ, Վելիժսկի շրջան)
Սինյակի (Синяки), գյուղ Ռուսաստանի Սմոլենսկի մարզի Վելիժսկի շրջանի կազմում։
Բնակչությունը 2007 թվականին գրանցված տվյալներով կազմում էր 3 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Սմոլենսկի մարզի Վելիժսկի շրջանի բնակավայրեր
Վնուկովո (գյուղ, Միխայլովսկի շրջան)
Վնուկովո (Внуково), գյուղ Ռուսաստանի Ռյազանի մարզի Միխայլովսկի շրջանի կազմում։
Բնակչությունը 2007 թվականին գրանցված տվյալներով կազմում էր 7 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Ռյազանի մարզի Միխայլովսկի շրջանի բնակավայրեր
Օլեգ Կոժուշկո
Օլեգ Ալեքսանդրովիչ Կոժուշկո (Олег Олександрович Кожушко, ), ուկրաինացի ֆուտբոլիստ, «Կրիվբաս» ակումբի հարձակվող։
Կենսագրություն
Ծնվել է Նիկոլաևում։ « Տորպեդո » ՕՌՄՊՄԴ-ի սան է։ Առաջին մարզիչ եղել է Իվան Ձյուբան։ 2012 թվականին Նիկոպոլի մրցաշարում նրա վրա ուշադրություն են դարձրել Դնեպրոպետրովսկի «Դնեպրի» մարզիչները և հրավիրել են իրենց ակումբի ակադեմիայում շարունակել ֆուտբոլային պարապմունքները։ Դնեպրոպետրովսկում Կոժուշկոն մարզվել է մարզիչ Իգոր Խոմենկոյի մոտ ։
Դասընթացի ավարտից հետո 2015 թվականին Օլեգ Կաոժուշկոն պայմանագիր է կնքել պրոֆեսիոնալ ակումբ «Դնեպր»-ի հետ։ Նորամուտի շրջանում՝ 2015-2016 մրցաշարում, 19 տարեկանում հայտնվել է երիտասարդական ակումբում։ Նա 21 խաղի ժամանակ երիտասարդների առաջնությունում «Դնեպրի» մրցակիցների դարպաս է խփել 12 գոլ՝ դառնալով թիմի լավագույն ռմբարկուն և չորրորդ ռմբարկուն ամբողջ մրցաշարում։ Բացի այդ, 18-ամյա հարձակվողը հասցրել է չորս հանդիպում անցկացնել Դմիտրի Միխայլենկոյի «երիտասարդական» թիմի կազմում, որում աչքի է ընկել ևս երկու անգամ ։
2016 թվականի մայիսի 15-ին նորամուտի շրջանի ավարտին Օլեգը իր նորմատուտն է նշել Պրեմիեր լիգայում։ Ուկրաինայի առաջնության 26-րդ տուրի «Դնեպր»-«Լիմպիկ» հանդիպումը ոչ մի կերպ չէր կարող ազդել «դնեպրյան» մրցաշարային դիրքի վրա, ուստի Միրոն Մարկևիչը որոշել է ավելի շատ խաղաժամանակ տալ պահեստայիններին ։ Կոժուշկոն դաշտ է դուրս է եկել մեկնարկային կազմում և 69-րդ րոպեին փոխարինել է Սերգեյ Նազարենկոյին ։
Նման հաջող առաջին մրցաշրջանից հետո հարձակվողը երկար ժամանակ ընդհանրապես չի խաղացել աճուկային օղակների հետ կապված խնդրի պատճառով ։
Ծանոթագրություններ
Կատեգորիա:Ֆուտբոլիստներ Կատեգորիա:Ուկրաինացի ֆուտբոլիստներ
(6095) 1991 UU
(6095) , աստերոիդ աստերոիդների հիմնական գոտում։ Հայտնաբերվել է 1991 թվականի հոկտեմբերի 18-ին Սեյձի Ուեդայի և Հիրոսի Կանեդայի կողմից Կուշիրոյում ։
Միջին հեռավորությունը Արեգակից կազմում է 2,234553 ա. մ., առավելագույնը մոտենում է 1,804 ա. մ. հեռավորության վրա և հեռանում 2,6652 ա. մ. ։ Արեգակի շուրջ մեկ ամբողջական պտույտ է կատարում 1220,07 երկրային օրվա ընթացքում, իր ուղեծրով շարժվելով միջինում 0,295065 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 5,16° անկյուն։
Արտաքին հղումներ
Կատեգորիա:1991 թվականին հայտնաբերված աստղագիտական մարմիններ Կատեգորիա:Սեյձի Ուեդայի կողմից հայտնաբերված աստերոիդներ Կատեգորիա:Հիրոսի Կանեդայի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Պոբեդինո (գյուղ, Կրասնոգվարդեյսկի շրջան)
Պոբեդինո (Побєдине, Alğazı Qoñrat), գյուղ Ուկրաինայի Ղրիմի Ինքնավար Հանրապետության Կրասնոգվարդեյսկի շրջանում։ Բնակավայրը նախկինում նաև անվանվել է Ալգազի-Կոնրատ։
2001 թվականի տվյալներով Պոբեդինո գյուղում բնակվում էր 248 մարդ։
Արտաքին հղումներ
Կատեգորիա:Ուկրաինայի Ղրիմի Ինքնավար Հանրապետության Կրասնոգվարդեյսկի շրջանի բնակավայրեր Կատեգորիա:Ուկրաինայի գյուղեր
Հոսել
Հոսել, գյուղակ Արևմտյան Հայաստանում, Բիթլիսի վիլայեթի Շատախի գավառակում ։
Համարվում էր Գելիեգուզան գյուղի թաղերից մեկը։
Բնակչություն
1914 թվականին ուներ 7 տուն հայ բնակիչ ։
Ծանոթագրություններ
Կատեգորիա:Արևմտյան Հայաստանի գյուղեր
Ռադիացիոն քիմիա
Ռադիացիոն քիմիա, քիմիայի բաժին, ուսումնասիրում է իոնացնող ճառագայթների ազդեցությամբ ընթացող քիմիական փոխարկումները։ Հիմնական խնդիրներն են․ տարբեր նյութերի վրա իոնացնող ճառագայթների ազդեցության ուսումնասիրությունը, քայքայումից դրանք պաշտպանելու եղանակների մշակումը, ճառագայթումը քիմիական տեխնոլոգիայում և օրգանական նյութերի ռադիացիոն քիմիական սինթեզում կիրառելը և այլն։
Սկզբնավորվել է 1895—1896 թթ., ռադիոակտիվության հայտնաբերումից հետո, սակայն որպես գիտության առանձին ճյուղ ձևավորվել է 1940-ական թվականներին կապված միջուկային ռեակտորների ստեղծման, տրոհվող տարրերի արտադրության կազմակերպման և ատոմային էներգիայի օգտագործման հետ։ Կիրառական բնույթի հարցերի մշակմանը զուգընթաց պարզաբանվեցին ջրի ռադիոլիզի (իոնացնող ճառագայթների ազդեցությամբ ջրի քայքայումը բաղարդիչների) ռադիկալային մեխանիզմը, ռադիոակտիվ տարրերի լուծույթներում տեղի ունեցող փոխարկումները, օդի բաղադրիչների (Օշ, N2,ՇՕշ) միջև ընթացող ռեակցիաները։ 1950-ական թվականների վերջերին արդյունքները մասշտաբով իրականացվեցին ռադիացիոն քիմիական պրոցեսները՝ իոնացնող ճառագայթներն օգտագործվեցին նյութերի ֆիզիկաքիմիական հատկությունները փոխելու համար, ձևավորվեց ռադիացիոն քիմիական տեխնոլոգիան։ Մշակվեց քիմիական միացությունների սինթեզի նոր՝ ռադիացիոն քիմիական սինթեզի եղանակ։ Իոնացնող ճառագայթումից փոխվում են մակրոմոլեկուլների քիմիական բաղադրությունն ու կառուցվածքը, նրանց հագեցածության բնույթն ու աստիճանը։ Պոլիմերները կարվում են, ենթարկվում դեստրուկցիայի, ռադիոլիզի, օքսիդացման և այլն։ Բազմաթիվ դեպքերում օրինակ բյուրեղական, ապակենման և էվտեկտիկական երկֆազ համակարգերում ռադիացիան պոլիմերման միակ հնարավոր հարուցիչն է։ 7-քվանտը կամ լիցքավորված արագ մասնիկները նյութի միջով անցնելիս, եթե ունեն բավարար էներգիա, մոլեկուլներից էլեկտրոն են պոկում, և նրանց անցման ճանապարհին առաջանում են իոններ, իոն-ռադիկալներ, մոլեկուլնեի բեկորներ։
Դիֆուզիայի շնորհիվ առաջացած լիցքավորված և գրգռված մասնիկները տարածվում են ամբողջ ծավալում։ Տարբերում են ճառագայթվող միջավայրում տեղի ունեցող պրոցեսների երեք հիմնական փուլ։ Առաջին ֆիզիկական փուլում տեղի է ունենում լիցքավորված արագ մասնիկների բախում միջավայրի մոլեկուլների հետ։ Մասնիկի կինետիկ էներգիայի հաշվին մեծանում է մոլեկուլի էներգիան, առաջանում են «ակտիվ» մոլեկուլներ։ Այդ փուլի տևողությունը 1015—1012 վայրկյան է։ Գրգռված մոլեկուլներն անկայուն են. նրանք կամ քայքայվում են, կամ փոխազդում շրջապատող միջավայրի մոլեկուլների հետ։ Առաջանում են ռադիացիոն քիմիական փոխարկումների միջանկյալ մասնիկներ՝ իոններ, ռադիկալներ, ատոմներ։ Այս փուլի տևողությունը 1013—1014 վայրկյան է։
Երրորդ քիմիական փուլում ակտիվ մասնիկները փոխազդում են միմյանց կամ շրջապատող միջավայրի մոլեկուլների հետ առաջանում են ռադիացիոն-քիմիական ռեակցիաների վերջնական արդյունքները։ Կախված միջանկյալ մասնիկների ակտիվությունից և միջավայրի հատկություններից այս փուլը տևում է 1011—1016 վայրկյան է։ Ի հակադրություն չգրգռված մոլեկուլների միջև ընթացող ռեակցիաների ակտիվ մասնիկների միջև կամ մոլեկուլների հետ դրանց ռեակցիայի ակտիվացման էներգիան փոքր է։ Օրինակ ռադիկալների և մոլեկուլների միջև ընթացող ռեակցիաների ակտիվացման էներգիաները 21—42 կջ/մոչ կարգի է, որի շնորհիվ ռադիացիոն քիմիական ռեակցիաներն արագ են ընթանում նույնիսկ շատ ցածր (—200°Շ-ից ցածր) ջերմաստիճանների պայմաններում։ Դարձելի ռադիացիոն քիմիական ռեակցիաներին բնորոշ են ստացիոնար վիճակները, որոնց բաղադրությունները տարբերվում են տվյալ ջերմաստիճանին համապատասխանող քիմիական հավասարակշռության պահին հաստատվող բաղադրությունից։ Ճառագայթման քիմիական ազդեցության արդյունավետությունը բնութագրվում է ռադիացիոն քիմիական ելքով (G), որը միջավայրում 100 էվ կլանված էներգիայի դիմաց փոխարկվող (կամ գոյացող) մոլեկուլների թիվն է։ Սովորական ռեակցիաների համար G=l— 20 մոլեկուլ, շղթայական ռեակցիաների համար հասնում է տասնյակ հազարների, ռադիացիոն պոլիմերման պրոցեսներում 105—106 մոլեկուլ։ Ռադիացիոն քիմիական պրոցեսներից ինտենսիվորեն ուսումնասիրված են պոլիմերումը, թելոմերումը, ցածրամոլեկուլային նյութերի սինթեզը։ Որպես ճառագայթման աղբյուր օգտագործվում են ռադիոակտիվ կոբալտով հանդերձված իզոտոպային սարքերը, որոնք ճառագայթում են 1 Մէվ և բարձր էներգիայով 7-ճառագայթներ։ Լայն տարածում են գտնում էլեկտրոնային արագացուցիչները, եղանակներ են մշակվում միջուկային ռեակտորների ճառագայթման անմիջական օգտագործման համար։ Ռադիացոն քիմիան սերտորեն կապված է ատոմային ֆիզիկայի, ատոմային էներգետիկայի և տիեզերական հետազոտությունների հետ։
Կատեգորիա:Ֆիզիկական քիմիա Կատեգորիա:Ռադիոկենսաբանություն
Սզնի պոնտական
Սզնի, ալոճ պոնտական, վարդազգիների ընտանիքին պատկանող տերևաթափ 5-10 սմ բարձրությամբ ծածկասերմ երաշտադիմացկուն մեղրատու դեկորատիվ անփուշ ծառ։ Բնի տրամագիծը հասնում է 20-40 սմ-ի։ Ճյուղերը մուգ մոխրագույն են։ Միամյա շիվերը և ընձյուղները թաղիքամազմզուկապատ են։ Տերևները ձվաձև են կամ ձվաձև շեղանկյուն, լայն սեպաձև հիմքով, 5-7 խոր կտրատված բաժիններով, որոնք ամբողջաեզր են, կամ ունեն 1-4 խոշոր, ատամնաեզր բլթակներ, 4,5-6,5 սմ երկարությամբ, ամուր, կապտականաչ, սեղմված մազմզուկապատ, հետագայում՝ գրեթե մերկ։ Տերևակոթունն ունի 1-1,5 սմ երկարություն։ Ծաղկաբույլերը կոմպակտ են, 3-5 սմ տրամագծով, 6-14 ծաղիկներից կազմված։ Պտուղները բավականին խոշոր են և համեղ ։
Ծաղիկներն ունեն 1,5-2 սմ տրամագիծ։ Բաժակաթերթիկները սրածայր են, հիպանթիումի նման թաղիքամազմզուկապատ, առէջները 20 հատ են, սպիտակ փոշանոթներով, սռնակները 2-3-ն են։ Պտուղները բևեռների կողմից խիստ սեղմված են, 1,5-2,8 սմ տրամագծով, կանաչադեղնավունից մինչև նարնջադեղին, ուտելի են։ Կորիզների թիվը հասնում է 2-3-ի։ Ծաղկում է մայիսին, պտուղները հասունանում են սեպտեմբերին ։
Տարածված է Կովկասում, Միջին Ասիայում, Իրանում, Արևմտյան Հայաստանում։ Մեր հանրապետության տարածքում հանդիպում է Արարատի մարզում, Մեղրիում, Վայքում, որտեղ աճում է չոր, քարքարոտ թեքություններում, անտառների եզրերին, ծովի մակերևույթից 900-1200 մ բարձրություններում ։
Նկարագրություն
3-6 մ բարձրությամբ ոչ բարձր ծառ կամ թուփ է։ Եռաբլթակ սեպաձև հիմքով և կաշենման տերևները երկու կողմից փափուկ մազոտ են, պարզ, հակաձվաձև կամ ռոմբաձև, խոր 5-7 բաժան։ Պտուղները կլորավուն օվալ կամ տանձաձև են, դեղին, թեթևակի կողերով, թույլ թավոտ։ Կորիզները 4-5-ն են։ Գեղազարդային, լավ մեղրատու բույս է։ Ունի արժեքավոր բնափայտ, որն օգտագործում են իրեր պատրաստելու համար ։
Տարածվածություն
Հանդիպում է Երևանի («Խոսրովի անտառ» պետական արգելոց, Ուրցաձոր, Դագնա) և Դարեղեգիսի (գյուղ՝ Արենի) ֆլորիստիկական շրջաններում։ Աճում է նաև Կենտրոնական և Արևելյան Անդրկովկասում, Իրաքում, Իրանում և Միջին Ասիայում ։
Էկոլոգիա
Աճում է ստորին և միջին լեռնային գոտիներում՝ ծովի մակարդակից 800-1800 մ բարձրությունների վրա, չոր քարքարոտ լանջերին, կաղնու և գիհու նոսրանտառներում։ Ծաղկում է մայիսին, պտղաբերում՝ հունիս-հոկտեմբերին ։
Պահպանություն
Խոցելի տեսակ է։ Արեալի տարածքում հազվադեպ է հանդիպում։ Տարածման և բնակության շրջանների մակերեսը 500 կմ²-ից պակաս է։ Հայաստանի Կարմիր գրքի առաջին հրատարակության մեջ ընդգրկված էր որպես հազվագյուտ տեսակ։ Ընդգրկված չէ CITES–ի և Բեռնի կոնվենցիաների հավելվածներում ։
Ծանոթագրություններ
Կատեգորիա:Վարդազգիներ Կատեգորիա:Ծածկասերմեր Կատեգորիա:Դեկորատիվ բույսեր Կատեգորիա:ՀՀ Կարմիր գրքում գրանցված բույսեր
Շահ Աբբաս և Խուրշիդ բանու (օպերա)
Շահ Աբբաս և Խուրշիդ բանու (Şah Abbas və Xurşid Banu), Ուզեիր Հաջիբեկովի չորրորդ մուղամային օպերան; Լիբրետոյի հեղինակը Ուզեյիր Հաջիբեկովն է։ Չորս գործողությունից բաղկացած օպերան գրվել է ադրբեջանական ժողովրդական հեքիաթների հիման վրա ։
Ուզեյիր Հաջիբեկովը գրել է «Շահ Աբբաս և Խուրշիդ Բանու» օպերան 1911 թվականին։ Առաջին անգամ ներկայացվել է 1912 թվականի մարտի 10-ին «Նիկիտին եղբայրներ» կրկեսում Բաքվում։ Օպերայի առաջին ներկայացումը ղեկավարել է Հուսեյն Արաբլինսկի։ Դիրիժորը Մ. Մագոմաևն էր։ Հիմնական դերերը խաղացել են Հուսեյնկուլու Սարաբսկին (Շահ Աբբաս), Ախմեդ Աղդամսկին (Խուրշիդ Բանու), Հ. Թերեկուլովը (Մեստավեր) և այլ դերեսանները։
Օպերան բեմադրվել է Ադրբեջանի բեմերում մինչև 1930-ական թվականները ։
Օպերայի տեքստը հարուստ է մուղամական կտորներով։ «Շահ Աբբաս և Խուրշիդ Բանու» օպերան ավարտվում է երջանիկ ավարտով ՝ի տարբերություն նրանց նախորդ օպերաների ։
Ծանոթագրություններ
Կատեգորիա:Օպերաներ Կատեգորիա:Ուզեիր Հաջիբեկովի օպերաները Կատեգորիա:Ադրբեջաներեն օպերաներ Կատեգորիա:Գրականության հիման վրա ստեղծված օպերաներ
Բամբերգ շրջան (Հարավային Կարոլինա)
Բամբերգ շրջան (Bamberg County), ԱՄՆ Հարավային Կարոլինա նահանգի 46 վարչական միավորներից մեկը։ Ընդհանուր տարածությունը 1.023 կմ² է, բնակչությունը՝ 16.658 մարդ (2000 թ. տվյալներով)։ Շրջկենտրոնն է Բամբերգ բնակավայրը։ Կազմավորվել է 1897 թ.։
Կատեգորիա:Հարավային Կարոլինայի շրջաններ
Մանկուքի պատմության և մշակույթի անշարժ հուշարձանների ցանկ (Արարատի մարզ)
|}
Բաբալյան
Բաբալյան, հայկական ազգանուն ։
Ծանոթագրություններ
Կատեգորիա:Հայկական ազգանուններ Կատեգորիա:Ազգանուններ այբբենական կարգով Կատեգորիա:Անձնանվանական հիմքով ազգանուններ Կատեգորիա:Թուրքերեն հիմքով ազգանուններ Կատեգորիա:Յան վերջածանցով ազգանուններ
Բրիտանական կղզիներ
Բրիտանական կղզիներ (British Isles, Breetish Isles, Ynysoedd Prydain, ny h-Ellanyn Goaldagh), կղզեխումբ Եվրոպայի հյուսիս-արևմուտքում, Հյուսիսային ծովի և Ատլանտյան օվկիանոսի միջև։ Բրիտանական կղզիների վրա են տեղաբաշխված Մեծ Բրիտանիա և Իռլանդիա պետությունները, ինչպես նաև բրիտանական թագավորական իշխանության տակ գտնվող տարածքները։
Կղզիների մակերեսը կազմում է 315,1 հազար կմ²։ Եվրոպայի մայրցամաքային մասից կղզիները անջատված են Հյուսիսային ծովով և Պա-դե-Կալե և Լա Մանշ նեղուցներով։
Ներառում են խոշոր կղզիներ՝ Մեծ Բրիտանիան և Իռլանդիան, որոնք իրարից բաժանված են Իռլանդական ծովով և Հյուսիսային և Սուրբ Գեորգի նեղուցներով, ինչպես նաև Հեբրիդյան, Օրկնեյան, Շետլանդական կղզեխմբերը, Անգսլի, Մեն, Ուայթի, Արրան և այլ կզղիները։ Երբեմն Բրիտանական կղզիներին են միացնում նաև Նորմանդական կղզիները, որպես Մեծ Բրիտանիային պատկանող կղզիներ, սակայն գտնվում են Ֆրանսիայի ափերին մոտ։ Իռլանդիայում «Բրիտանական կղզիներ» անվանումից խուսափում են, որպեսզի չհասկացվի, թե Իռլանդիան մտնում է Բրիտանական թագավորության կազմի մեջ։ Իռլանդացիներն ավելի շատ գործածում են «Իռլանդիա և Բրիտանիա» արտահայտությունը։ Հազվադեպ կղզիախումբը կոչվում է նաև «Ատլանտյան կղզեխումբ»։
Լևոն Արեշյան
Լևոն Հակոբի Արեշյան, հայ բժիշկ, ՀԽՍՀ վաստակավոր բժիշկ (1940):
Կենսագրություն
1908 թվականին ավարտել է Թիֆլիսի գիմնազիան և ընդունվել Կիևի համալսարանի բժշկական ֆակուլտետը։ 1914 թվականին զորակոչվել է բանակ և զինվորական բժիշկ աշխատել գործող բանակի հարավարևմտյան ճակատում։ Առաջին համաշխարհային պատերազմից հետո շարունակել է մնալ զինծառայության մեջ. այս անգամ արդեն բժիշկ էր աշխատում հայկական հրաձգային դիվիզիայում՝ միաժամանակ վիրաբույժ՝ նաև քաղաքային հիվանդանոցում։ Այսպես նա աշխատել է Ալեքսանդրապոլում, Երևանում, Կարսում՝ նայած թե դիվիզիան որտեղ է փոխադրվել։ Զորացրվելուց հետո մինչև 1931 թվականը աշխատել է Վլադիկավկազում։ 1931 թվականին հրավիրվել է Հայաստան։ Ուղարկվել է Կիրովական, որտեղ եղել է միջշրջանային հիվանդանոցի վիրաբուժական բաժնի վարիչ և գլխավոր բժիշկ, շրջառբաժվարի տեղակալ, քաղառբաժվար, քաղաքային հիվանդանոցի վիրաբույժների կոնսուլտանտ և այլն։ 1940 թվականին Հայաստանում խորհրդային կարգերի հաստատման 20-րդ տարեդարձի օրը նրան շնորհվել է վաստակավոր բժշկի կոչում։
1941 թվականին զորակոչվել է բանակ և նշանակվել № 1571 էվակուհոսպիտալի բուժմասի պետ։ Հոսպիտալում արդյունավետ աշխատանքի համար պարգևատրվում է Կարմիր աստղի շքանշանով (1942)։
Նրա նախաձեռնությամբ Վահագնիում ու Համզաչիմանում բացվում են տեղամասային հիվանդանոցներ՝ բուժարաններով, 25 մահճակալով հիվանդանոց Կիրովականի քիմգործարանի տարածքում, վերակառուցվում է քաղաքի սուր վարակիչ հիվանդանոցը, երկաթգծի 16-րդ տեղամասում ընդարձակվում է բուժարանն ու ստեղծվում ռենտգենի կաբինետ և այլն։
Երկար տարիներ դասավանդել է բժշկական տեխնիկումներում, նախ՝ Վլադիկավկազում, ապա՝ Կիրովականում։ Եղել է (1938-1941) Կիրովականի բժշկական տեխնիկումի տնօրեն, դասավանդել Կարմիր խաչի դասընթացներում։
Հեղինակ է գիտական մի քանի արժեքավոր հոդվածների, որոնք վերաբերում են վիրաբուժությանն ու կանացի հիվանդություններին։
Կիրովականում հիմնադրել ու ղեկավարել է բժշկական գիտական ընկերության բաժանմունք, երկար ժամանակ կատարել քաղխորհուրդի պատգամավորի պարտականություններ։
Վիրաբուժության զարգացման ասպարեզում մատուցած ծառայությունների համար ընտրվել է Հայաստանի վիրաբույժների ընկերության պատվավոր անդամ։ Նրան շնորհվել է նաև «ԽՍՀՄ պատվավոր երկաթուղային» կոչում։
Հայկական ԽՍՀ Նախարարների խորհրդի 1968 թվականի ապրիլի 13-ի որոշմամբ նրա անունով է կոչվել Կիրովականի քաղաքային առաջին հիվանդանոցը ։
Ծանոթագրություններ
Կատեգորիա:Կիևի համալսարանի շրջանավարտներ Կատեգորիա:ՀԽՍՀ վաստակավոր բժիշկներ Կատեգորիա:Հայ բժիշկներ Կատեգորիա:Առաջին համաշխարհային պատերազմին մասնակցած հայեր Կատեգորիա:Հայ մանկավարժներ Կատեգորիա:Հայ վիրաբույժներ Կատեգորիա:Կարմիր աստղի շքանշանի ասպետներ
Ռենե Գոբլե
Ռենե Գոբլե (René Goblet ), ֆրանսիացի գիտնական, քաղաքական գործիչ, նաև գլխավորել է Ֆրանսիայի նախարարների կաբինետը 1886 թվականի դեկտեմբերի 16-ից 1887 թվականի մայիսի 30-ը։
Կենսագրություն
Ռենե Գոբլեն ծնվել է 1828 թվականի նոյեմբերի 26-ին, Էր-սուր-լա-Լիսում։ Իրավագիտական կրթություն ստանալուց հետո նա որպես փաստաբան է աշխատել Ամյեն քաղաքում։
Ֆրանսիական կայսրության անկումից հետո դատախազ է նշանակվել Ամեյնի վերաքննիչ դատարանում։
1871 թվականին ընտրվել է ազգային ժողով, որտեղ անդամագրվել է չափավոր հանրապետական կուսակցությանը և հայտնի է դարձել որպես տաղանդավոր հռետոր։
1877 թվականին ընտրվել է պատգամավորների պալատի անդամ և անդամագրվել ձախ կուսակցությանը։
1885 թվականին նա ստացել է հանրային կրթության նախարարի պաշտոնը Էժեն Անրի Բրիսսոնի նախարարությունում։
1886 թվականին նա կրկին ստանձնել է այս պաշտոնը Ֆրեյցինետի կաբինետում և նրա անկումից հետո, 1886 թվականի դեկտեմբերի 11-ից մինչև 1887 թվականի մայիսի 17-ը Գոբլեն նախարար-նախագահ էր և ներքին գործերի նախարար։
Ֆլոկեի կաբինետում նա եղել է 1888 թվականի ապրիլից մինչև 1889 թվականի փետրվար` աշխատելով որպես արտաքին գործերի նախարար։
Ռենե Գոբլեն կյանքից հեռացել է 1905 թվականի սեպտեմբերի 13-ին, Փարիզում։
Աղբյուրներ
Կատեգորիա:Ֆրանսիացի գիտնականներ Կատեգորիա:Ֆրանսիայի քաղաքական գործիչներ Կատեգորիա:Ֆրանսիացի դիվանագետներ Կատեգորիա:Ֆրանսիացի լրագրողներ Կատեգորիա:Ֆրանսիացի փաստաբաններ Կատեգորիա:Ֆրանսիայի նախարարներ Կատեգորիա:Ֆրանսիացի իրավաբաններ
Արսեն Հայրունի
Կենսագրություն
Արսեն Հայրունին ծնվել է 1927 թվականի սեպտեմբերի 5-ին, Եվպատորիա (Ուկրաինա) քաղաքում։ 1952 թվականին ավարտել է Մոսկվայի հանքային գործի ինստիտուտը։ 1975-1977 թվականներին եղել է ՌԴ ԳԱ Երկրի ֆիզիկայի ինստիտուտի լաբորատորիայի վարիչ, 1977-1981 թվականներին՝ ՌԴ ԳԱ Ընդերքի կոմպլեքսային յուրացման ինստիտուտի գազի անակընկալ արտանետման և ածխի լաբորատորիաների վարիչ (1981-1992 թվականներին՝ տնօրենի գիտական աշխատանքների գծով տեղակալ, 1992 թվականից՝ առաջատար գիտաշխատող) գազի անակնկալ արտանետման և ածխի լաբորատորիաների վարիչ ։
Աշխատանքները վերաբերում են ածխի հորանների գազազերծմանը, հանքարանային օդաբանությանը։ Մշակել է գազի առհոսքի արհեստական նվազեցման մեթոդներ և գազադինամիկ վտանգավոր երևույթների կանխման արդյունավետ եղանակներ ։
Ծանոթագրություններ
Կատեգորիա:Հայ գիտնականներ Կատեգորիա:Տեխնիկական գիտությունների դոկտորներ Կատեգորիա:Հայ պրոֆեսորներ Կատեգորիա:Մոսկվայի պետական համալսարանի շրջանավարտներ
Եղրևանի Կոմարովի
Եղրևանի Կոմարովի (Տ. wolfi C. K. Schneid.), ձիթազգիներ ընտանիքի, եղրևանի ցեղի բույս։